PIÈCES A L’APPUI. 
Mais je l’appelle en vain ; elle dédaingne ouir 
Les plaintes que ie fais, et ne la sçais fleschir 
A m’estre favorable. 
Malheureux que ie suis ! à quoy doy-ie aspirer? 
Las ! ie ne pense pas qu’un se puisse trouver 
Tant que moy misérable. 
Las ! que feray-ie donc ? Doy-ie désespérer ? 
Non, non ; en mon amour ie veux persévérer, 
Tousiours ferme et fidelle ; 
Bien que ma fermeté ie voy récompenser 
De refus et desdains, il me plaist d’endurer 
Pour maistresse si belle. 
€\jamon. 
La peine dure 
Qu’hélas! j’endure 
Ce voulez-vous 
Entendre tous? 
Voyez l’attente 
Qui me tourmente, 
Voyez mon heur 
Et mon malheur. 
Le ciel me donne 
Volonté bonne; 
Nature a faict 
Mon cœur parfaict. 
Amour me porte 
Et reconforte ; 
Mais nul ne peult 
Tout ce qu’il veut. 
Le ciel j’adore, 
Nature honore ; 
Je prye amour, 
Pour chascun jour, 
Que la fortune 
Rende opportune, 
Et fasse veoir 
Son grant pouvoir. 
Et vous, aymée, 
Tant estimée, 
Ostez rigueur 
De vostre cœur. 
Car le myen tire 
Par son martyre 
Droit à la mort 
Pour reconfort. 
